ÚRAD VLÁDY SLOVENSKEJ REPUBLIKY
      sekcia vládnej legislatívy

							          Na rokovanie vlády SR
							          Dňa 25 . januára 2006
							          K materiálu č. 1228/2006
							          K bodu č. 29

   S T A N O V I S K O
k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 417/2004 Z.z. , ktorým sa ustanovujú podrobnosti o technických požiadavkách a postupoch posudzovania zhody na plavidlá určené na rekreačné účely 
 
I.
     Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 417/2004 Z.z. , ktorým sa ustanovujú podrobnosti o technických požiadavkách a postupoch posudzovania zhody na plavidlá určené na rekreačné účely predkladá na rokovanie vlády Slovenskej republiky predseda Úradu pre normalizáciu, metrológiu a skúšobníctvo Slovenskej republiky Arpád Gonda .
II.
            Návrh nariadenia vlády sa predkladá na základe pripomienok , ktoré k súčasne platnému zneniu nariadenia vlády uplatnili experti EÚ. Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 417/2004 Z.z. , ktorým sa ustanovujú podrobnosti o technických požiadavkách a postupoch posudzovania zhody na plavidlá určené na rekreačné účely vychádza z požiadaviek a princípov obchodovania medzi Slovenskou republikou  a štátmi Európskej únie. Predkladaný návrh nariadenia vytvára právny rámec , v ktorom sa upravuje požiadavka bezpečnosti výrobkov z hľadiska používania plavidiel určených na rekreačné účely, upravujú sa taktiež technické požiadavky na výrobky v oblasti právom chránených záujmov. Ide o oblasť ochrany života a zdravia osôb , majetku a životného prostredia pred nebezpečnými a zdraviu škodlivými výrobkami .
III.
    Predmetný návrh nariadenia vlády Slovenskej republiky bol prerokovaný na zasadnutí Legislatívnej rady vlády Slovenskej republiky dňa 17. januára 2006.  Legislatívna rada vlády Slovenskej republiky  po prerokovaní návrhu nariadenia vlády odporučila predkladateľovi predložiť nové znenie tohto návrhu na rokovanie vlády Slovenskej republiky , v ktorom budú zapracované jej pripomienky a odporúčania.

IV.
Sekcia vládnej legislatívy Úradu vlády Slovenskej republiky konštatuje, že v návrhu nariadenia  vlády Slovenskej republiky, ktorým sa ustanovujú podrobnosti o technických požiadavkách a postupoch posudzovania zhody na plavidlá určené na rekreačné účely sú  pripomienky  Legislatívnej  rady  vlády  Slovenskej  republiky  ( 11 pripomienok)  zapracované  a preto odporúča  návrh nariadenia vlády schváliť v predloženom znení.

V Bratislave 24 . januára 2006
Vypracoval : V.Rajníček 

					                                       
                                                                                          
                                                                                              Štefan G r m a n
									generálny riaditeľ
   								     sekcie vládnej legislatívy